Un comun el xe na divixion aministrativa, determinà da limiti teritoriałi definìi, che ła corisponde, de sołito, a un toco de na sità, o a na sità intiera, o a na sitadina co i so colmełi e co łe so contrae, o a un grupo de colmełi. In Itàlia i comuni i xe l'ente locałe fondamentałe, previsto dal articoło 114 de ła costitusion. I xe dotai de un sìndico, de na xónta e de un conséjo. El nùmaro de asesori e de consejeri el varia in funsion de ła popołasion del comun. Serti comuni i ga el titoło de sità, che el vien conceso co decreto dal Presidente de ła Repùblica, so proposta del Ministero del interno.